คอนนี้กินยาคุมแบบ21เม็ดอยู่ค่ะเริ่มกินแผงแรกหลังจากไม่ได้กินมานานก่อนจะได้กินรอประจำเดือนนานมาก ประจำเดือนเลื่อนไปเยอะเลยค่ะ50กว่าวันค่อยมาได้ ตอนนี้กินยาหมดแผงแล้วต้องเว้นช่วงปลอดยา7วันใช่ไหมค่ะ แต่เว้นได้4วันประจำเดือนก็มาแล้วอะค่ะ ควรทำยังไงดีค่ะ ควรรอครบ7วันค่อยเริ่มแผงใหม่ หรือทานได้เลยค่ะ เพราะกลัวทานไม่ทันประจำเดือนค่ะ เพราะประจำเดือนมาครั้งนึง3-4วันก็หมดแล้ว รบกวนด้วบนะคะ
สวัสดีค่ะ การทานยาคุมกำเนิดชนิด 21 เม็ดนั้น เมื่อทานครบ 21 เม็ด ก็ให้เว้นระยะไป 7 วัน ก่อนที่จะเริ่มทานยาคุมกำเนิดแผงใหม่ ทั้งนี้ โดยส่วนใหญ่ เมื่อเว้นระยะไปแล้วประมาณ 2-4 วัน ก็จะมีประจำเดือนมาค่ะ ดังนั้น เมื่อเว้นระยะไป 4 วัน แล้วได้มีประจำเดือนมา ก็ถือว่าปกติดีค่ะ ดังนั้น ก็ให้เว้นระยะต่ออีก 3 วัน ให้ครบ 7 วัน แล้วจึงเริ่มทานยาคุมแผงใหม่ในวันถัดไปค่ะ การออกฤทธิ์ในการป้องกันการตั้งครรภ์ก็จะเป็นไปอย่างต่อเนื่องค่ะการทานยาคุมกำเนิดแผงต่อๆ ไป ที่ไม่ใช่แผงแรกนั้น ให้ตามตามกำหนด คือทานเมื่อเว้นระยะครบ 7 วัน ไม่ต้องทานในวันแรกที่มีประจำเดือนมาเหมือนกับแผงที่ 1 และไม่ต้องสนใจว่าประจำเดือนจะมาในวันใดและหมดในวันใดค่ะ